CELEX: 32004R2122
Language: sk
Date: 2004-12-13 00:00:00
Title: Nariadenie Komisie (ES) č. 2122/2004 z 13. decembra 2004, ktorým sa stanovuje množstvo, na ktoré je možné podať žiadosti o dovozné povolenie na obdobie od 1. januára do 30. júna 2005 pre colné kvóty na hovädzie mäso v zmysle nariadenia (ES) č. 1279/98 pre Bulharsko a Rumunsko

14.12.2004   
            
            
               SK
            
            
               Úradný vestník Európskej únie
            
            
               L 367/21
            
         
      NARIADENIE KOMISIE (ES) č. 2122/2004
   z 13. decembra 2004,
   ktorým sa stanovuje množstvo, na ktoré je možné podať žiadosti o dovozné povolenie na obdobie od 1. januára do 30. júna 2005 pre colné kvóty na hovädzie mäso v zmysle nariadenia (ES) č. 1279/98 pre Bulharsko a Rumunsko
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Komisie (ES) č. 1279/98 z 19. júna 1998 ustanovujúce podmienky na uplatňovanie colných kvót pre hovädzie a teľacie mäso, určené v rozhodnutiach Rady 2003/286/ES a 2003/18/ES pre Bulharsko a Rumunsko (1), najmä na jeho článok 4 ods. 4,
   keďže:
   
               (1)
            
            
               Nariadenie Komisie (ES) č. 1349/2004 z 23. júla 2004, ktorým sa stanovuje množstvo, na ktoré je možné podať žiadosti o dovozné povolenie v júli 2004 pre colné kvóty na hovädzie a teľacie mäso v zmysle nariadenia (ES) č. 1279/98 pre Bulharsko a Rumunsko (2) určuje podmienky, podľa ktorých je možné prijať žiadosti o dovozné povolenia podané na obdobie od 1. júla do 31. decembra 2004.
            
         
               (2)
            
            
               Všetky disponibilné množstvá výrobkov v sektore hovädzieho a teľacieho mäsa pochádzajúce z Bulharska, ktoré je možné doviezť podľa osobitných podmienok v období od 1. júla do 31. decembra 2004 v zmysle prvého pododseku článku 2 nariadenia (ES) č. 1279/98, sa využili.
            
         
               (3)
            
            
               Množstvá výrobkov v sektore hovädzieho a teľacieho mäsa pochádzajúcich z Rumunska, ktoré je možné doviezť podľa osobitných podmienok v období od 1. júla do 31. decembra 2004 v zmysle prvého pododseku článku 2 nariadenia (ES) č. 1279/98, na ktoré sa požadovali povolenia, boli nižšie ako disponibilné množstvá. Preto je v súlade s druhým pododsekom uvedeného článku potrebné pridať zvyšné množstvá z tohto obdobia k disponibilným množstvám na nasledujúce obdobie pre Rumunsko.
            
         
               (4)
            
            
               Množstvá výrobkov v sektore hovädzieho a teľacieho mäsa pochádzajúcich z Rumunska, ktoré je možné doviezť podľa osobitných podmienok v období od 1. januára do 30. júna 2005, je potrebné určiť s ohľadom na zvyšné disponibilné množstvá z uplynulého obdobia, v súlade s druhým pododsekom článku 2 nariadenia (ES) č. 1279/98,
            
         PRIJALA TOTO NARIADENIE:
   Článok 1
   Množstvá, na ktoré sa žiadosti o dovozné povolenia môžu predložiť na obdobie od 1. januára do 30. júna 2005 podľa colných kvót na hovädzie a teľacie mäso v zmysle nariadenia (ES) č. 1279/98, sú uvedené v prílohe tohto nariadenia podľa krajiny pôvodu a poradového čísla kvót.
   Článok 2
   Toto nariadenie nadobúda účinnosť 14. decembra 2004.
   
      Toto nariadenie je záväzné vo svojej celistvosti a je priamo uplatniteľné vo všetkých členských štátoch.
      V Bruseli 13. decembra 2004
      
         
            Za Komisiu
         
         J. M. SILVA RODRÍGUEZ
         
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. ES L 176, 20.6.1998, s. 12. Nariadenie naposledy zmenené a doplnené nariadením (ES) č. 1118/2004 (Ú. v. EÚ L 217, 17.6.2004, s. 10).
   
      (2)  Ú. v. EÚ L 250, 24.7.2004, s. 7.
   
      PRÍLOHA
      Disponibilné množstvá pre obdobie uvedené v článku 2 nariadenia (ES) č. 1279/1998 v trvaní od 1. januára do 30. júna 2005
      
                  Krajina pôvodu
               
               
                  Poradové číslo
               
               
                  Kód KN
               
               
                  Disponibilné množstvo
                  (v tonách)
               
            
                  Rumunsko
               
               
                  09.4753
               
               
                  0201
                  0202
               
               
                  2 860
               
            
                  09.4765
               
               
                  0206 10 95
                  0206 29 91
                  0210 20
                  0210 99 51
               
               
                  100
               
            
                  09.4768
               
               
                  1602 50
               
               
                  415
               
            
                  Bulharsko
               
               
                  09.4651
               
               
                  0201
                  0202
               
               
                  125